รายงานวันจันทร์-ให้อาหารนกเร่ร่อน-ทำบุญเสี่ยงโรค
ติดป้ายเตือน 37 สวนทั่วกรุง,ภารกิจสำคัญเฉพาะหน้าของกรุงเทพมหานครในขณะนี้ เห็นจะไม่พ้นการจัดระเบียบนกพิราบที่กำลังกระจายไปสร้างความเดือดร้อนตามจุดชุมชนต่างๆในกรุงเทพฯ เช่น วัด และสวนสาธารณะ โดยเฉพาะวัดนั้น บางวัดเคยประสบปัญหาและแก้ไขไปแล้ว ทว่าผ่านไปไม่นาน ปัญหาหรือ นกก็กลับมาสร้างปัญหาอีก เช่น วัดระฆังโฆษิตาราม เขตบางกอกน้อย ที่ปัญหาเป็นๆหายๆตั้งแต่ปี 2554 จนปัจจุบัน,ล่าสุด กรุงเทพมหานครสั่งการให้ ผอ.เขตทั้ง 50 เขต ออกประกาศและขอความร่วมมือประชาชนทุกพื้นที่ งด ให้อาหารนกในที่สาธารณะ พร้อมยกข้อกฎหมายตาม พ.ร.บ.การสาธารณสุข 2560 ที่กำหนดบทลงโทษสำหรับผู้ฝ่าฝืน คือ จำคุกไม่เกิน 3 เดือน ปรับไม่เกิน 25,000 บาท,ขณะเดียวกัน ทางด้านสำนักอนามัย กรุงเทพมหานคร ชวินทร์ ศิรินาค ผอ.สำนักอนามัย ระบุว่า ได้จัดเจ้าหน้าที่จับนกพิราบเพื่อตรวจเฝ้าระวังโรคติดต่อจากนกสู่คน โดยเบื้องต้นส่งทีมสัตวแพทย์เคลื่อนที่เข้าดำเนินงานเก็บตัวอย่างส่งห้องปฏิบัติการ โดยขอความร่วมมือจากสถาบันสุขภาพสัตว์แห่งชาติเคลื่อนย้ายนกพิราบบางส่วนเพื่อควบคุมประชากร,รวมทั้งขอความร่วมมือจากกรมปศุสัตว์ กองสารวัตร นำกรงขนย้าย นกพิราบไปยังสถานที่พักพิงในจังหวัดปทุมธานี ส่วนสำนักงานเขตพื้นที่ได้ดำเนินการทำความสะอาดพื้นที่และพ่นน้ำยาฆ่าเชื้อโรค เพื่อป้องกันโรคเป็นประจำ,สำหรับแผนการแก้ไขปัญหาในระยะยาว ผอ.สำนักอนามัย บอกว่า จะส่งเจ้าหน้าที่ลงพื้นที่เฝ้าระวังโรคติดต่อจากนกสู่คนโดยเก็บข้อมูลในระยะยาว หากพบเชื้อโรคที่เป็นอันตรายต่อสุขภาพ จะแจ้งเตือนประชาชนในการสวมใส่อุปกรณ์ป้องกันโรคและล้างมือหลังจากสัมผัสสิ่งปนเปื้อนเชื้อโรค ตลอดจนประชาสัมพันธ์และรณรงค์ให้ประชาชนงดให้อาหารนกเพื่อจำกัดแหล่งอาหารของนกพิราบ โดยประสาน สำนักเทศกิจดำเนินการจับปรับผู้ขายอาหารนกในที่สาธารณะ รวมทั้ง ขอความร่วมมือกรมปศุสัตว์ในการจัดหาสถานที่พักพิงให้กับนกพิราบให้เพียงพอต่อการดำเนินการเคลื่อนย้ายนกพิราบ,ขณะที่ วัลยา วัฒนรัตน์ ผู้อำนวยการสำนักสิ่งแวดล้อม กทม. บอกว่า สำนักสิ่งแวดล้อมมีแนวทางการจัดระเบียบและการรณรงค์ขอความร่วมมือประชาชนงดให้อาหารนกในสวนสาธารณะของ กทม. โดยดำเนินการติดป้ายประชาสัมพันธ์ภายในสวนสาธารณะ 37 แห่ง เพื่อขอความร่วมมือประชาชนงดให้อาหารนกพิราบ และป้องกันเหตุเดือดร้อนรำคาญ อีกทั้งช่วยดูแลสุขภาพอนามัยผู้ใช้บริการสวนสาธารณะ ลดความเสี่ยงจากการรับเชื้อนกพิราบ,พร้อมกำชับเจ้าหน้าที่หากพบเห็นการให้อาหารนกพิราบในสวนสาธารณะให้แจ้งตักเตือนและห้ามปรามทันที นอกจากนี้ยังได้ประชาสัมพันธ์เสียงตามสายให้ประชาชนรับทราบถึงความเสี่ยงจากอันตรายของเชื้อโรคที่อาจแพร่จากนกพิราบสู่คน โดยจะเน้นย้ำผู้ใช้บริการสวนสาธารณะงดให้อาหารนกพิราบอย่างต่อเนื่อง.
ภารกิจสำคัญเฉพาะหน้าของกรุงเทพมหานครในขณะนี้ เห็นจะไม่พ้นการจัดระเบียบนกพิราบที่กำลังกระจายไปสร้างความเดือดร้อนตามจุดชุมชนต่างๆในกรุงเทพฯ
จัดระเบียบ,นกพิราบ,ให้อาหารนก,โรคติดต่อ,รายงานวันจันทร์